Aynur Sofiyeva. Aynur Mammadiyya qizi Sofiyeva (; 1970-yil 19-iyulda tugʻilgan) — ozarbayjonlik siyosatchi va sobiq shaxmatchi. 2007-yildan buyon Oila, ayollar va bolalar masalalari davlat qoʻmitasi raisining oʻrinbosari. Taʼlim. Sofiyeva 1970-yil 19-iyulda Qax tumanida tugʻilgan. 1991-yilda Boku davlat universitetining jurnalistika fakultetini tamomlagan boʻlsa, 2001-yilda esa huquq fakultetini tamomlagan. Shaxmat bilan shugʻulanish. Sofiyeva juda erta yosh paytidan 4 yoshligida 1974-yilda birinchi marta shaxmat bilan shugʻullanadi. U keyinchalik 6 yoshida tumanida shaxmat chempioni, 15 yoshida esa mamlakat chimpioni va Sovet Ittifoqi chempioni boʻladi. U 1990-yilda jahon chempionatida ayollar shaxmatida oltin medalni qoʻlga kiritdi. U Ozarbayjonda va islom olamida birinchi xalqaro ayol grossmeyster boʻlgan. 2002-yildan 2007-yilgacha Ozarbayjon shaxmat federatsiyasi prezidenti lavozimida ishlagan. Faoliyati. Sofiyeva 1998-yildan 2000-yilgacha Mehnat va aholini ijtimoiy muhofaza qilish vazirligida yuridik maslahatchi lavozimida ishlagan. U 2000-yilda Sheki tumani vakili boʻlgan Yangi Ozarbayjon partiyasidan Milliy Assambleyaga aʼzo etib saylangan va 2005-yilgacha xizmat qilgan. U 2004-yildan 2006-yilgacha Yevropa Kengashi Parlament Assambleyasi aʼzosi boʻlgan. 2007-yil mart oyida u Oila, xotin-qizlar va bolalar masalalari boʻyicha davlat qoʻmitasi raisining oʻrinbosari etib tayinlandi va gender tengligini taʼminlashga xizmat qildi. 2011-yilda u ozarbayjonlik qizlarning nikoh yoshini oshirishni taklif qilgan. Shaxsiy hayoti. Sofiyeva futbolchi va sobiq milliy murabbiy Yunis Huseynova bilan turmush qurgan va ularning ikki farzandi bor.